L 229/26
LV
Eiropas Savienības Oficiālais Vēstnesis
18.9.2023.
2.
Lai atspoguļotu tehnoloģiskās izmaiņas un tirgus norises, Komisija tiek pilnvarota pieņemt deleģētos aktus saskaņā ar 37. pantu, lai grozītu I pielikumu attiecībā uz tajā izklāstītajām darbībām atbilstoši iniciatīvas mērķiem, kas noteikti 4. pantā. 3.
Lai nodrošinātu iniciatīvas efektīvu īstenošanu un novērtēšanu, Komisija tiek pilnvarota pieņemt deleģētos aktus saskaņā ar 37. pantu, lai grozītu II pielikumu attiecībā uz izmērāmiem rādītājiem, ar kuriem uzraudzīt īstenošanu un ziņot par iniciatīvas progresu, lai sasniegtu tās mērķus, kas noteikti 4. pantā. 4.
Lai nodrošinātu iniciatīvas efektīvu īstenošanu, uzraudzību un novērtēšanu, kopuzņēmuma “Mikroshēmas” gada darbības pārskatā iekļauj informāciju par jautājumiem, kas saistīti ar iniciatīvas darbības mērķiem Nr. 1–4, pamatojoties uz II pielikumā noteiktajiem izmērāmajiem rādītājiem.
5.
Komisija regulāri informē Eiropas Pusvadītāju padomi par iniciatīvas darbības mērķa Nr. 5 īstenošanas gaitu.
III NODAĻA
Piegādes drošība un noturība
13. pants
Integrētās ražotnes 1.
Integrētās ražotnes ir pirmās šāda veida ražotnes pusvadītāju ražošanai, un, attiecīgā gadījumā, tostarp projektēšanai, vai tādu iekārtu vai šādu iekārtu galveno sastāvdaļu ražošanai, kuras Savienībā galvenokārt izmanto pusvadītāju ražošanā, kas var ietvert citus piegādes ķēdes posmus un kas veicina piegādes drošību un Savienības pusvadītāju ekosistēmas noturību, un turklāt tās var attiecīgā gadījumā veicināt globālo pusvadītāju piegādes ķēžu drošību. 2.
Integrētajai ražotnei brīdī, kad tiek iesniegts pieteikums saskaņā ar 15. panta 1. punktu, ir jākvalificējas kā “pirmajai šāda veida iekārtai”.
3.
Integrētā ražotne atbilst šādām prasībām:
a) tās izveide acīmredzami pozitīvi ietekmē Savienības pusvadītāju vērtības ķēdi vidējā termiņā un ilgtermiņā ar plašākām sekām, kas neaptver tikai attiecīgo uzņēmumu vai dalībvalsti, nolūkā garantēt piegādes drošību un pusvadītāju ekosistēmas noturību, tostarp jaunuzņēmumu un MVU izaugsmi, un veicināt Savienības zaļo un digitālo pārkārtošanos; b) tā sniedz garantiju, ka uz to neattiecas trešo valstu sabiedrisko pakalpojumu sniegšanas saistību eksteritoriāla piemērošana tādā veidā, kas var apdraudēt uzņēmuma spēju izpildīt 26. panta 1. punktā noteiktās saistības, un apņemas informēt Komisiju par šādu saistību rašanos; c) tā Savienībā veic ieguldījumus nepārtrauktā inovācijā, lai panāktu konkrētus sasniegumus pusvadītāju tehnoloģijās vai sagatavotu nākamās paaudzes tehnoloģijas; d) tā atbalsta Savienības talantu plūsmu, attīstot un izmantojot izglītojošu un ar prasmju apguvi saistītu apmācību un palielinot kvalificēta un prasmīga darbaspēka fondu. 4.
Lai veiktu ieguldījumus nepārtrauktā inovācijā saskaņā ar šā panta 3. punkta c) apakšpunktu, integrētajai ražotnei ir preferenciāla piekļuve izmēģinājuma līnijām, kas izveidotas saskaņā ar 5. panta b) punktu.
Šāda preferenciāla piekļuve neizslēdz un neliedz citu ieinteresēto uzņēmumu, jo īpaši jaunuzņēmumu un MVU, efektīvu piekļuvi izmēģinājuma līnijām saskaņā ar taisnīgiem nosacījumiem.